పోరంకి

పోరంకి, భారతదేశం, ఆంధ్రప్రదేశ్ రాష్ట్రం, కృష్ణా జిల్లా, పెనమలూరు మండలం జనగణన పట్టణం.ఇది విజయవాడకు పొరుగు ప్రాంతం, జనగణన పట్టణంగా ఉంది. ఇది సముద్రమట్టంనుండి 19 మీ.ఎత్తులో ఉంది.2017 మార్చి 23 న మున్సిపల్ అడ్మినిస్ట్రేషన్ అండ్ అర్బన్ డెవెలప్మెంట్ డిపార్ట్మెంటు జి.ఓ. 104 ప్రకారం, ఇది విజయవాడ మెట్రోపాలిటన్ ప్రాంతంలో భాగంగా మారింది. పోరంకి విజయవాడ ఆదాయ విభాగం పెనమలూరు మండలంలో ఉంది. విజయవాడ, మచిలీపట్నం ముఖ్య రహదారి మార్గంలో ఉంది. విజయవాడ పట్టణం (కార్పొరేషన్) నడిబొడ్డు నుండి 6 కి.మీ.దూరంలో ఉంది.
2011 భారత జనాభా లెక్కలు ప్రకారం పోరంకి జనాభా గణనలో 25,545 మంది జనాభా ఉన్నారు, ఇందులో 12,438 మంది మగవారు, 13,107 మంది మహిళలు ఉన్నారు. అలాగే 0-6 ఏళ్ళ వయస్సు ఉన్న చిన్నారుల జనాభా 1977 లో ఉండగా, ఇది పోరంకి మొత్తం జనాభాలో 7.74%గా ఉంది. పోరంకి సెన్సస్ టౌన్ లో, మహిళా సెక్స్ నిష్పత్తి 1054 ఉండగా ఇది రాష్ట్ర సగటు 993 కి కంటే ఎక్కువగా ఉంది. అంతేకాకుండా, పోరంకిలో పిల్లల స్త్రీ పురుష నిష్పత్తి దాదాపుగా 969 గా ఉంది, ఇది ఆంధ్రప్రదేశ్ రాష్ట్ర సగటు 939 తో పోల్చితే ఎక్కువగా ఉంది. పోరంకి పట్టణం అక్షరాస్యత శాతం 87.05%, రాష్ట్ర సగటు 67.02% కంటే ఎక్కువ. పట్టణంలో, పురుష అక్షరాస్యత 88.90%, స్త్రీ అక్షరాస్యత రేటు 85.30%. పోరంకి పట్టణం మొత్తం జనాభాలో షెడ్యూల్ కులం (ఎస్.సి.) 11.35%, షెడ్యూల్ ట్రైబ్ (ఎస్టీ) 3.30% మంది ఉన్నారు. పోరంకి సెన్సస్ టౌన్ మొత్తం నిర్వహణలో 6,420 గృహాలు ఉన్నాయి.
మొత్తం జనాభాలో 8,424 మంది పని లేదా వ్యాపార కార్యకలాపాల్లో పాల్గొంటున్నారు. ఇందులో 6,308 మంది మగవారు, 2,116 మంది స్త్రీలు ఉన్నారు. జనాభా లెక్కల సర్వేలో, పనిచేయువాడు అనగా; వ్యాపారం, ఉద్యోగం, సేవా, వ్యవసాయదారుడు, కార్మిక కార్యకలాపాలను నిర్వహించేవాడు అని అర్థం. మొత్తం పనిలో 8424 మంది పనిచేస్తున్నప్పుడు, 95.22% మంది ప్రధాన (మెయిన్ వర్క్లో) పనులలో పాల్గొంటున్నారు, అదే సమయంలో 4.78% మొత్తం కార్మికులు సాధారణ (అండర్ వర్క్) పనిలో నిమగ్నమయ్యారు.
ప్రాథమిక, ఉన్నత పాఠశాల విద్యను ప్రభుత్వం అందించుతుంది, అలాగే ఎయిడెడ్, ప్రైవేట్ పాఠశాలలు, రాష్ట్ర విద్యా శాఖ కింద పనిచేస్తాయి. వివిధ పాఠశాలలు తెలుగు, ఆంగ్లం మాధ్యమంలో అనుసరిస్తూ బోధన జరుగుతుంది.
పోరంకిలో ఉన్న "బొప్పన ఆసుపత్రి" 200 పడకలతో నిర్మాణం చేశారు.
ఈ గ్రామంలో 33/11 కేవీ విద్యుత్తు సబ్‌స్టేషను ఉంది.
పోరంకి, వణుకూరు గ్రామాల్లో వృద్ధ, అనాథ శరణాలయాలున్నాయి.
గోసాల, పోరంకిలలో తినుబండారాల తయారీ కర్మాగారాలు ఇంటింటికి బాగా విస్తరించాయి.
ప్రియా ఫుడ్స్‌, సిరీస్‌ కంపెనీ, డార్విన్‌ ఫార్మాస్యూటికల్స్‌ పరిశ్రమలు, రైస్‌మిల్లులు గంగూరు, పోరంకిల్లో ఉన్నాయి.
పోరంకి గ్రామ తపాలా కార్యాలయం, పెద్దపులిపాక, తాడిగడప గ్రామంలకు సంబంధించిన ఉత్తర, ప్రత్యుత్తరాలు ఈ తపాలా కార్యాలయం నుండి జరుగుతాయి.
2013 జూలైలో ఈ గ్రామ పంచాయతీకి జరిగిన ఎన్నికలలో వేమూరి స్వరూపరాణి సర్పంచిగా 9030 ఓట్ల మెజారిటీతో గెలుపొందింది. ఉపసర్పంచిగా అనుమోలు ప్రభాకరరావు ఎన్నికైనాడు.
వరి, చెరకు, అరటి, కూరగాయలు
తోటకూర గోపిచంద్: పోరంకి గ్రామానికి చెందిన తోటకూర గోపిచంద్, అమెరికాలోని ఎంబ్రిరైడిల్ విశ్వవిద్యాలయంలో ఏరోనాటికల్ ఇంజనీరింగ్ చదివాడు. గ్రాడ్వేయేషన్ ఉత్సవంలో ఇతనికి వీర, సీనియర్ క్లాస్ ప్రెసిడెంట్ పురస్కారం లభించింది. 1926వ సంవత్సరంలో నెలకొల్పబడిన ఈ విశ్వవిద్యాలయంలో ఒక ఆంధ్రునికి ఈ పురస్కారం లభించడం ఇదే ప్రథమం.
యు.బ్రహ్మానందం: ఇతను ఆంధ్రప్రదేశ్ రాష్ట్ర కరాటే అసోసియేషన్ అధ్యక్షులు, కరాటే శిక్షకులు. నెల్లూరులోని ఏ.సి.సుబ్బారెడ్డి ఇండోర్ స్టేడియంలో 2017, ఏప్రిల్8న నిర్వహించు ప్రదర్శనలో పాల్గొనడానికి, వీరిని గిన్నెస్ బుక్ ఆఫ్ వరల్డ్ రికార్డ్స్ సంస్థ ఆహ్వానించింది. దేశవ్యాప్తంగా ఐదువేలమంది పాల్గొనుచున్న ఈ ప్రదర్శనలో, కృష్ణాజిల్లా నుండి వీరికొక్కరికే ఈ ఆహ్వానం అందినది. కూచిపూడి నాట్యం తరహాలో, నిరంతరంగా కరాటే విద్యను ప్రదర్శించే అంశాన్ని ఆ సంస్థ నెల్లూరులో ఆ రోజున నిర్వహించనున్నది. ఈ ప్రదర్శనలో పాల్గొనడానికి శ్రీ బ్రహ్మానందం, తన శిష్యులతోపాటు బయలుదేరెదరు.